Jan Blohm verras by GMT 2005
Uitgereik deur Honeybell Brand Communications
Blues-musikant Jan Blohm het gisteraand die kollig gesteel by GMT 2005 toe hy te midde van sterk kompetisie met drie van die vernaamste toekennings weggestap het. Die GMT is 'n SABC 2-inisiatief en word as die belangrikste seremonie vir die Afrikaanse musiekbedryf beskou. Dit het plaasgevind by Circus Maximus by Caesars Gauteng.
Blohm het Album van die Jaar vir sy wonderlike debuut Melkstraat Confessions gewen sowel as Liedjie van die Jaar vir "Breyten se Brief" van dieselfde album af. Hy is ook as Beste Nuweling aangewys. Volgens Dirk Jordaan, bekende musiekresensent en GMT-beoordelaar, het Blohm dalk talle mense verras met die belangrike toekennings wat hy gewen het. "Maar die beoordelaars was, net soos sy gehore, duidelik aangegryp deur die rou eerlikheid van sy musiek. Hy is 'n opwindende nuwe naam wat elke akkolade verdien," het Jordaan ges�.
Ander veelvoudige wenners was Andr� Swiegers in die kategorie� Beste Volwasse Kontempor�re Album en Beste Vervaardiger van 'n Afrikaanse Album vir Die Sirkels van Tyd, en Steve Hofmeyr vir Gewildste Liedjie van die Jaar vir "Pampoen" en Beste Verkoper vir Toeka.
"Die lys wenners bevat 'n buitengewone verskeidenheid kunstenaars," het Aletta Alberts, hoof van SABC 2, ges�. "Die kategorie� het grotendeels unieke wenners en dit weerspie�l die groot talent en kwaliteitmusiek wat tydens die afgelope 18 maande deur die bedryf gelewer is."
Coenie de Villiers het die toekenning vir Beste Liedjieskrywer vir Handgemaak ontvang, Fokofpolisiekar het Beste Rock Album vir Lugsteuring gewen, Kurt Darren se Staan Op! was Beste Pop Album, Riku L�tti is as die Beste Manlike Solokunstenaar aangewys vir sy album Aan't Sterre Tel, terwyl Helena Hettema die Beste Vroulike Solokunstenaar gekry het vir haar album Divided Heart.
Die toekenning vir Beste Versamelalbum is aan Laurika Rauch toegeken vir Die Nuwe Trefferalbum, Beste Hip-Hop Album is deur Kallitz gewen, en Beste Groep of Duo het aan DNA Strings vir El Nino gegaan. Die Beste Klassieke Musiek Album is gewen deur Carel Henn vir Appasionato, en Beste Optrede van die Jaar het aan ddisselblom ook 'n toekenning besorg.
David Kramer is vereer vir Lewenslange Bydrae tot Musiek en Randall Wicomb se Hie Langes My het die toekenning vir Beste Gospelalbum gekry. Nuweling MD Greyling het die RSGroentjie-toekenning gewen vir sy demo Eenvoudig en hy kry sodoende ook 'n opnamekontrak van R100 000 by Sting Musiek. Die Grafsteensangers het die Beste Humoristiese Album-kategorie gewen en Potchefstroom se Aardklop is benoem as die Beste Afrikaanse Musiekgebeurtenis van die Jaar.
SABC 2-kykers kan uitsien na 'n 90-minuut lange uitsending van hierdie glansryke geleentheid, aangebied deur Nina Swart en Alvin Bruinders van Pitstop. Die uitsending is op Donderdag, 10 Maart 2005 om 21:00.
'n Opwindende lys kunstenaars het by vanjaar se geleentheid opgetree, insluitende die baie gewilde Nicholis Louw, Jan Blohm, Fokofpolisiekar en Kallitz. 'n Verrassende duet deur Sibongile Mngoma en Kurt Darren en 'n optrede deur diva Amanda Strydom was ook op die spyskaart.
Kategorie-wenners by GMT 2005:
1. Album van die jaar
Jan Blohm - Melkstraat Confessions
2. Beste volwasse kontempor�re album
Andr� Swiegers - Die sirkels van tyd
3. Beste Rock album
Fokofpolisiekar - Lugsteuring
4. Beste klassieke musiek album
Carel Henn - Appassionato
5. Beste duo of groep
6. Beste Solo kunstenaar - Manlik
7. Beste Solo kunstenaar - Vroulik
Helene Hettema - Divided Heart
8. Beste Pop album
Kurt Darren - Staan op!
9. Beste Pop Boeremusiek album
Piet van Blerk - Droomland
10. Beste Gospel album
Randall Wicomb - Hie langes my
11. Beste liedjieskrywer
Coenie de Villiers - Handgemaak
12. Beste nuweling
13. Beste klankingenieur
Jake Odendaal - Alles deur Zander
14. Beste vervaardiger van 'n Afrikaanse album
15. Beste musiekvideo
Danie Bester - HI-5 se Kinders van die wind
16. Beste Hip-hop/R&B album
Kallitz - Die ding ruk mal
17. Beste versamelalbum
Laurika Rauch - Die nuwe trefferalbum
18. Beste humoristiese album
Die Grafsteensangers - Ek sal jou nooit vergeet nie
19. RSGroentjie kategorie - Beste "demo" inskrywing
MD Greyling - Eenvoudig
20. Beste omslagontwerp
Matt Edwards - Lugsteuring
21. Lewenslange bydrae tot musiek
22. Beste verkoper
Steve Hofmeyr - Toeka 2
23. Beste Suid-Afrikaanse musiekgebeurtenis
24. Gewildste liedjie van die jaar
Steve Hofmeyr - "Pampoen"
25. Liedjie van die jaar
Jan Blohm - "Breyten se brief"
26. Beste optrede van die jaar
LitNet: 8 Maart 2004